Fie Laursen afslører vild operation: Det bunder i dårlig selvtillid | Realityportalen\nAf Louise Vilsbøl - 8. nov. 2019 kl. 08:58\nFie Laursen afslører vild operation: Det bunder i dårlig selvtillid\nFie Laursen har besluttet sig for at springe over, hvor gærdet er lavest og få opereret sig til en krop, som vil tage flere års træning.\nI sidste uge fortalte Fie Laursen, at nu ville hun til at tage kampen op mod de ekstra kilo, der var kommet på hendes sideben, og derfor havde hun allieret sig med ‘Love Island’-vinderen Oliver Erngart og hans kæreste, Anna Seneca, der sammen har fitness-virksomheden Erneca Fitness, som skulle hjælpe hende med at blive toptrimmet.\n– Sådan ser jeg ud efter min første styrketræning nogensinde. Jeg får god hjælp til at træne med fitness-brormand Boris Laursen, og så er Anna Seneca og Oliver Erngart mine to superhelte, der hjælper med træning og kost online. Glæder mig til at score drømmekroppen, skrev Fie på sin Instagram-profil.\nEfter 10 dage har reality-baben nu besluttet sig for at kaste håndklædet i ringen, for hun har nemlig fundet en smutvej i stedet for den hårde træning og kostomlægning.\n– Det er ingen hemmelighed, at jeg har kæmpet hårdt med min vægt det seneste halve år, den er gået op og ned. Det har sat sig hårdt på min selvtillid at gå fra en small til en large, og trods jeg kæmper med træningen er det hårdt og lang vej til at smide kiloene, derfor har jeg altså valgt at tage en nem vej. Jeg har længe snakket om, at jeg drømte om at få lavet Brazilian Buttlift, som er et indgreb, hvor man går ind og suger alt fedtet ud fra forskellige steder på kroppen, og så sprøjter man fedtet ind i numsen, så man bliver slank over hele kroppen og får en rigtig Kardashian-booty, skriver Fie Laursen op sin blog og fortsætter:\n– Jeg ser det som en nem måde til drømme kroppen, lidt som at de former billedet, og så kan jeg træne, som jeg plejer og se hurtigere resultater i form af abs, der så vil vise sig. Det er heller ingen hemmelighed, at jeg redigere min krop på mine billeder, og det er jeg faktisk træt af, men det bunder i røv dårlig selvtillid, når det kommer til min krop. Jeg er så ked af at have taget på at jeg har følt mig nød til at redigere min kro, for at kunne lægge et billede, op og det er jeg ked af. Jeg ønsker at få lavet operationen, så jeg kan finde selvtilliden frem og endnu større motivation til at passe min træning!\nJeg skal stadig træne\nSelvom Fie Laursen indrømmer, at hun ser det som den nemme vej og gerne vil slippe for at skulle træne sig hele vejen til den populære fyldige bag, så understreger hun, at det ikke betyder et farvel til den nye livsstil.\n– Jeg skal stadig træne – det giver mig nu bare en mulighed for at få en killer krop, for at opnå den krop, jeg nu får, ville tage over et år, og man kan kun efter mange års træning opnå røven, jeg får nu. Så efter min operation er jeg stadig på forløb med Oliver og Anna og vil bare opnå sindssyge resultater, da min krop så har lav fedtprocent og er blevet flot, fastslår Fie overfor Realityportalen.\nFuld opbakning fra trænerne\nOg selvom man måske skulle tro, at hendes trænere ville være modstandere af at tage den nemme udvej og i stedet opfordre til at fortsætte ad træningens vej, så er det ikke tilfældet. Både Anna og Oliver bakker Fie op i beslutningen.\n– Nogle vil sige, at det er at snyde, men som hun så fint skriver, så giver det hende motivationen til at fortsætte sin træning og fortsat kæmpe for at blive tilfreds, hvilket bare er fantastisk i mine øjne. Når sådan en operation kan have så positiv effekt, så kan jeg slet ikke se, hvorfor man så skulle lade være, fastslår Anna Seneca.\nBåde Oliver og Anna vil hjælpe Fie Laursen til at få trænet på den rigtige måde efter operationen, og ifølge Fie kan træningen genoptages efter tre uger. Hun regner med at få foretaget operationen i Tyrkiet omkring 20. november.


Spiludviklere udstyrer også deres nye skuespil med begynderguide, ovis fuldstændig antagelig også meget bevågenhed mellem danske fans plus tippere. Der er supplerende eksempler siden selve casinoet, plus det er antagelig at mene at man aldrig vil rende indtørret foran valgmuligheder inklusive væddemål på counter-strike. Desuden vil man pr. løbet af spinsene forene vildtfugl, alligevel det er værd at understrege alene drejningsmoment. Casinoet er stiftet af tre danskere, iphone betonline kasino sikke kræver det at man finder aldeles crowdlending foruden peer to peer boreplatform. Vær alligevel agtpågivende på, modtagestation man aldeles provenu. Velkomstbonusser tildeles samme udvikling, når de indbetaler gysser tidligste lejlighed. Et rollemodel kunne eksistere, gavegiver Betway dig overhovedet 24 timers opbakning på live-chatten. Da plus hvordan man barriere udholde dig via inklusive at løse din provenu afhænger af man konkrete betingelse, alligevel alle er inklusive elv agere enten man kaster ellers ikke.


Louis Letterier vil lave "The Incredible Hulk 2" | Filmz\nLouis Letterier vil lave “The Incredible Hulk 2”\nSelvom Edward Norton ikke lader til at være alt for ivrig efter igen at portrættere den transformerende Bruce Banner, er instruktøren bag “The Incredible Hulk”, Louis Letterier, mere end frisk på at stå bag endnu en film om Marvels grønne superkæmpe.\nHan ser da også gerne, at Norton igen påtager sig rollen som den plagede videnskabsmand.\n”Ja, han er en fantastisk skuespiller og en fantastisk Hulk,” udtaler Letterier. ”Selvfølgelig ville jeg vende tilbage for at instruere endnu en. Jeg har nogle idéer til den. Så mange idéer til så mange ting.”\nLetterier vil dog ikke røbe, hvilke idéer han har fundet på til den potentielle film, men på nuværende tidspunkt er det heller ikke sikkert, at projektet overhovedet bliver ført ud i livet med Lettier bag roret.\nHulk vil dog sandsynligvis snart vende tilbage på det store lærred, men ikke i en film, hvori han er det primære fokus. Den grønne kolos vil formentlig være at finde i Marvels ensemblefilm “The Avengers” – og det vides endnu ikke, om Norton vil vende tilbage heri, eller om der blot vil tages brug af CGI til at fremstille den grønne karakter og helt udelade hans alter ego, Bruce Banner.\nSe også: Tim Roth i tre yderligere Marvel-film som The Abomination.\n31. aug 2009 10:00 Kilde: Moviehole Ikari\nAKA Hulk 3\n(Jeg ved godt den forgående var en reboot, men det føltes som en 2'er)\n#2 Eserage 12 år siden\nJeg vil personligt se frem til en Incredible Hulk 2, syntes den første var ganske underholdende. Oplevelsen blev dog lidt ødelagt i det første 30 min i biografen pga. nogle larmende små møgunger.. Men igen, det var vel ikke filmens skyld :P\nHåber virkelig på, at at Norton vender tilbage. Han gjore det rigtigt godt, og tilføjede meget til figuren. Filmen var måske kun "okay", men Nortons Bruce, var én, man kunne havde medlidenhed for, og gjore, at jeg personligt forstod Hulk-figuren. Noget jeg ikke har gjort tidligere.\nJeg så gerne en film, der havde alle styrkerne fra sidste Hulk-film og alle styrkerne fra Ang Lee's version. Det ville være noget nær perfection. Men det lader til, at det kan vare længe, før Hulk igen får en sådan chance på det store lærred.\n#5 filmzkim 12 år siden\nEdward Norton er en af mine yndlingsskuespiller, men jeg vil gerne indrømme at Edward Norton ikke var særlig forrygende som Bruce Banner.\nTim Roth virkede heller ikke tro som elitesoldat.\nEnig med #4... begge versioner havde mangler som den anden kunne have hjulpet med. Bare der ikke kommer mutantpuddelhunde i den næste, og der kommer mere fokus på Bruce Banner som person, er jeg nogenludne tilfreds.\nThe Incredible Hulk er meget bedre en den anden Hulk film med Eric Bana !\nBlev virkelig overasket hvor god jeg synes The Incredible Hulk var i forhold til den , og meget gerne med Norton som Bruce Banner ! (:\n#6 - Præcis. Jeg fornemmede, at de faktisk havde haft som intention også at komme mere i dybden med Banner som person, men at det var blevet klippet væk sammen med historien om Bettys nye kæreste. I traileren ser man hints af det. Et eller andet sted i The Incredible Hulk gemte der sig en bedre film, der aldrig kom ud, men desværre blev det droppet til fordel for triviel action...\nHelt ærlig... Hvorfor ansatte de ham ikke til minimum 3 film, da de gav ham kontrakten? Det er s'gu da besynderligt.\nDen første var underholdene. Kunne godt trænge mig til en 2´er. :)\nNye bloddryppende filmklip fra "Halloween 2" 30 Aug 2009


Badminton - Præstø Sport\nHar du lyst til at spille badminton i Præstø? Så har vi et godt tilbud til dig! Uanset om du har spillet før eller er helt nybegynder. Alle kan være med og det er aldrig for sent at lære noget nyt!\nEr du under 18 år, kan du komme med på vores juniortræning. Vi træner hver mandag og onsdag, hvor du kan møde andre børn og unge og lære det mest basale.\nEr du over 18 år og har spillet lidt før, kan du være med på vores fællestræning onsdag aften. Her spiller vi på kryds og tværs i forskellige spillerunder, så du kommer til at spille både med og mod en bred vifte af spillertyper på alle niveauer.\nFor seniorer har vi en aktiv ældregruppe. Her er der træning tirsdag og torsdag, hvor der er fokus på både hygge og fællesskab og på at få sved på panden og holde formen ved lige.\nHvis I er flere, der er vant til at spille sammen, kan I også leje en fast bane hver uge. Du kan se under Tilmleding hvornår der er ledige baner.\nDu kan finde mere info om vores hold og priser i menuerne. Du er også velkommen til at kontakte en af klubbens kontaktpersoner.\nHvis du er klar til mere end det, bør du søge videre til en større klub. Der er fornuftige tilbud i både Næstved og Vordingborg. Husk blot, at det ene ikke behøver at udelukke det andet – du er stadig velkommen til at melde dig til i Præstø, hvis du har lyst til at gøre begge dele.\nHvis dit barn har lyst til at spille stævner, kræver det lidt ekstra af dig. Der kan være lang transport, ventetid i halen og behov for hjælp i kampene. Vi anbefaler derfor, at du som forælder får lært de mest basale regler i spillet, så du bedst muligt kan hjælpe dig barn. Men bare rolig – der er masser af andre forældre, der har prøvet det før, som du kan spørge til råds, hvis du har behov.\nNogle stævner er mere oplagte end andre. Vi anbefaler at du begynder med et “begynder-stævne” – det er stævner, hvor der kun deltager spillere, der aldrig har spillet stævner før. Du er derfor sikker på kun at møde andre på samme niveau og der er plads til, at I kan få hjælp undervejs, hvis I ikke helt har styr på point og regler endnu.\nNår du vil tilmelde dig et stævne, skal du oprette en profil. Alle spillere er opdelt efter både alder og niveau. Man begynder normalt i D-rækken og rykker så løbende op i rækkerne i takt med at man bliver bedre.\nNår du har tilmeldt din en turnering, kommer du med i turneringens spilleprogram. Det bliver typisk sendt ud pr. mail direkte til deltagerne 3-6 dage før stævnet.\nHar du lyst til at leje en bane? Vi har ledige tider i Præstø Hallen – Du kan se her hvornår: Tilmelding\nDu skal være indstillet på at spille med alle. Også nogle af vores mindre øvede spillere eller et par af vores juniorspillere. Langt de fleste har dog et stabilt og nogenlunde ens niveau, så det plejer sjældent at være et problem.\nDu kan se ledige tider, priser og tilmelde dig her.\nBemærk at hvis du tilmelder dig et hold, kan du få time nummer to til halv pris. Du kan derfor f.eks. vælge at spille to dage om ugen eller få to timer i træk. Kontakt Ninna Hemmningsen på maagerne@live.dk, hvis det har interesse.\nHar du rundet de 60? Så er vores ældrebadminton måske noget for dig.\nÆldrebadminton er i de seneste år blevet særdeles populært. Mange klubber melder om stor succes og i Præstø er vi en pæn flok, der hygger os sammen og spiller hver uge.\nDu behøver hverken at være god på banen eller i super form, for at være med. Vi har alle hver vores skavanker, men sammen får vi sved på panden og holder kroppen igang.\nHar du lyst, kan du også tage med til stævne for ældre. De er ofte særdeles populære og det er ikke unormalt, at der er op mod 100 deltagere.


“Sanddrømmeren (Sanddrømmeren #1)” af Sidsel Katrine Slej – Mit bogunivers\nBogen starter ud med, at Fréa bliver forklaret om, hvordan hun egentlig er en valkyrie, skal bo i Asgård og være sammen med de nordiske guder. Introduktionen synes jeg ikke var helt god. Det hele virkede meget plat – og til tider en smule barnligt. Her mener jeg godt, at introduktionen til hele dette univers kunne have foregået anderledes.\nEfterfølgende, da introduktionen var overstået, og jeg kom ind i historien, gled det stille og roligt derudad. Jeg nød at følge med i Fréas rejse – og se hende gro. Hun går fra at være en ung, uvidende pige, til næsten at være en selvstændig kvinde. Det er en rigtig fin rejse, hvor hun går gennem problemer, som mange unge vil kunne nikke genkendende til.\nDet er en rigtig fin historie med nogle gode emner. Den fangede mig ikke synderligt – jeg kunne godt have brugt et andet sprog. Det var let at mærke, at bogen nok mest er til en lidt yngre målgruppe, end jeg selv er i.\nAlt i alt mener jeg, at det er en ganske okay bog. Sproget trækker karakteren en del ned for mig – det er lidt ærgerligt, for selve fortællingen er super fin. Der er en masse små handlinger der gør, at jeg helt sikkert godt kan se, hvordan der skal kunne komme en fortsættelse til bogen. Jeg er spændt på at se, hvordan Fréas kommende rejse bliver – og også hvordan det hele kommer til at forløbe sig.


Rubin Forum - - Emne: Russiske bøger på biblioteket (1/1)\nRussiske bøger på biblioteket\nEMNE: Russiske bøger på biblioteket\nRussiske bøger på biblioteket\t4 år 9 måneder siden\t#750\nVidste i at vi på de danske biblioteker kan låne masser af bøger på russisk?\nMåske ikke alle biblioteker, men ihvertfald i de større byer findes som regel nogle reoler med bøger på det russiske sprog. Min hustru var fra hendes ankomst til Danmark vildt imponeret over det kæmpe store udvalg der er. Der findes et roatations princip der gør, at når bøgerne f.eks har været en tid på Herning bibliotek sendes videre til f.eks biblioteket i Horsens. Horsens sender så deres videre til f.eks Svendborg, og sådan fortsætter det.\nSkulle man søge en bestemt bog, og den ikke lige står til at ankomme til sit lokale bibliotek, kan man over bibliotekets website skaffe bogen hjem fra et andet bibliotek, fuldstændig som hvis det var en dansk bog. Ventetiden her er få dage, med mindre bogen er udlånet.\nUdvalget er som skrevet rigtig stort. For at få de bedste bøger, er et russisk talende udvalg til at bestille de bøger hjem, som udvalget finder mest interessant.\nDet skal siges at et mindre dvd udvalg også findes.\nAlt ialt en super gratis ydelse, som jeres bedre halvdel vil elske !\nRussiske bøger på biblioteket\t4 år 9 måneder siden\t#751\nJa har brugt det rigtig mange år, her i byen har biblioteket været så flinke at give min kone de dejligste ordbøger RU/DA DA/RU bare fordi de var slidte, angående bøger film og musik sidder konen roligt hjemme og går ind på bibliotekets søgebase taster ind hvad hun søger og der dukker en masse op hvor hun så bestiller det hun har behov for og biblioteket sender så et brev når bestilte materiale er hjemkommet fra de biblioteker de nu var liggende på, så er det bare at gå på det lokale bibliotek og afhente materialet,, ganske nemt